tomron87/hebrew-wikipedia-sentences-corpus huggingface dataset:
למעשה, קייפ קוד מופרד מהיבשת על ידי תעלת קייפ קוד, אך הוא עדיין לא נחשב לאי על ידי גאוגרפים, כיוון שלא נהוג לשנות הגדרות של צורות יבשה בגלל תעלות מעשה ידי אדם.
את התעלה חוצים שלושה גשרים.
גשר סגמור וגשר בורן, המקבילים אחד לשני ומיועדים לתנועת כלי רכב, ועוד גשר המיועד לתנועת רכבות.
קייפ קוד היה ביתם של שבט הוומפנואג במשך מאות רבות.
הם היו דייגים וחקלאים מוכשרים וכמו שבטי אינדיאנים רבים אחרים, הם ידעו לנצל בתבונה את הקרקע
ואף הציתו שריפות מבוקרות לשליטה על הצמחייה.
בני שבט הוומפנואג עזרו רבות לאירופאים שהתיישבו באזור (בפליימות') ואף ניסו לחתום איתם על הסכם (שנכשל).
היום שבט הוומפנואג מוכר על ידי ממשלת ארצות הברית כשבט אינדיאנים, אף שאין שום שמורות בשטח קייפ קוד.
קייפ קוד היה אחת מנקודות ההתיישבות הראשונות בצפון אמריקה שיושבו על ידי אירופאים, אך רוב העיירות בו התפתחו באיטיות.
פרובינסטאון הייתה רק קבוצה של בקתות עד המאה ה-18, והעיירה האחרונה שיושבה הייתה בורן, ב-1884.
בשל ההתיישבות המוקדמת והחקלאות האינטנסיבית והלא מושכלת, עד אמצע המאה ה-19 הצמחייה הייתה דלילה ופזורה.
בנוסף לכך חלק גדול מהגידולים
לדוגמה, שדות חיטה בחלק המזרחי שלא התאימו לסוג האדמה הדקה של קייפ קוד.
כיוון ששיטת ההסקה המרכזית הייתה באמצעות עץ, רוב שטחי היערות נכרתו בשלב מוקדם.
בנוסף, החקלאים ביצעו שריפות רבות כדי להעשיר את הקרקע ולהכשירה לחקלאות.
כתוצאה מכך החל תהליך מידבור נרחב כך שעד תחילת המאה ה-19 רוב עצי ההסקה של קייפ קוד הגיעו בספינות ממיין.
המהפכה התעשייתית, שהגיעה לרוב אזורי ניו אינגלנד בסביבות 1840 דילגה ברובה על קייפ קוד כך שהתפתח כמרכז דיג וציד לווייתנים גדול.
בתקופה זו גם החלה ההתפשטות מערבה ובשל כך החקלאות תפסה פחות מקום בקייפ קוד, כך שעד 1950 חזר מצב היערות כמעט למצבו במאה ה-18.
לקראת סוף המאה ה-19, בד בבד עם פיתוח מסילת הרכבת בקייפ קוד, דבר שהנגיש עיירות צפוניות כמו בורן לעירוניים מבוסטון וניו יורק, קייפ קוד
החל להתפתח כאתר תיירותי, בעיקר בחודשי הקיץ.
שידור הרדיו הטרנס-אטלנטי הראשון שביצע גוליילמו מרקוני בוצע מחוף בקייפ קוד.
מאוחר יותר הוא בנה שם תחנת רדיו.
בכל שנה חווה קייפ קוד עונה תיירותית מיוני ועד לתחילת ספטמבר בה שולט הקיץ הניו אינגלנדי הנוח.
עסקים רבים פתוחים רק במהלך ה"עונה" וסגורים בשאר 8–9 החודשים של השנה,
אף על פי שגם לאחר מכן עדיין ישנם תיירים, בעיקר אלה ללא ילדים בגיל בית ספר והגמלאים, מה שמאריך את ה"עונה" בעוד כחודשיים.
בנוסף לכך בשנים האחרונות תיירים, ובעיקר כאלה שבבעלותם בית שני בקייפ קוד, מבקרים יותר ויותר גם בסתיו, מה שמקטין את ההבדל בין העונה החמה לשאר השנה.
בפרובינסטאון, בקצה של קייפ קוד, פועלות ספינות רבות לצפייה בלווייתנים, דבר שהפך גם הוא לאטרקצייה תיירותית מרכזית.
פרובינסטאון נודעה גם בהיותה מרכז אומנות, דבר המושך אומנים וסופרים רבים לאזור.
מלונות ואתרים תיירותיים רבים בעיר ידועים בגישתם החיובית כלפי זוגות תיירים הומואים ולסביות, מה שהופך את המקום למוקד משיכה לזוגות חד מיניים.
קייפ קוד מחובר ליבשת על ידי שני גשרים מעל תעלת קייפ קוד.
כביש 6 ממשיך עד פרובינסטאון, העיר בסוף קייפ קוד.
כמו קייפ קוד עצמו, גם האיים מסביבו התפתחו מיישובי דיג וסחר לאתרים תיירותיים.
שני האיים הגדולים הם ננטקט ומרתה'ס ויניארד שבהם תושבים רבים (אף על פי שחלק גדול מהבתים באיים אלה הם בתי נופש שמאוכלסים רק בחודשי הקיץ).
רבים מהאיים הקטנים יותר הם בבעלות פרטית.
קיילב קייסי מקגווייר אפלק-בולדט הוא שחקן קולנוע אמריקאי, זוכה פרס אוסקר לשחקן הטוב ביותר ופרס גלובוס הזהב לשנת 2017 על תפקידו בסרט "מנצ'סטר ליד הים".
עוד לפני כן, היה מועמד לפרס אוסקר לשחקן המשנה הטוב ביותר ומועמד לפרס גלובוס הזהב בשנת 2007 על תפקידו בסרט "ההתנקשות בג'סי ג'יימס".
אפלק נולד בעיירת פלמות' שבמסצ'וסטס, ארצות הברית, בנם של כריסטין אן "כריס" בולדט ושל טימות'י ביירס אפלק.
שם המשפחה "אפלק" הוא סקוטי במקור.
מגיע ממשפחה נוצרית ממוצא אירים, גרמנים, אנגלים ושוודי.
סבא רבא רבא שלו מצד אמו של אפלק, היינריך בולדט, היגר מפרוסיה בסוף שנות ה-40. אמו הייתה מורה בבית ספר יסודי, בוגרת מכללת רדקליף ואוניברסיטת הרווארד.
אביו עבד באופן לא קבוע כמכונאי רכב, נגר, סוכן הימורים, חשמלאי, ברמן, ושרת באוניברסיטת הרווארד.
באמצע שנות ה-60, הוא היה מנהל במה, במאי, סופר ושחקן בחברת התיאטרון של בוסטון.
לאחר שהוריו התגרשו כשהיה בן תשע, אפלק ואחיו הגדול, השחקן בן אפלק, התגוררו עם אמם וביקרו את אביהם מדי שבוע.
הוא למד לדבר ספרדית במהלך שנה שבילה ברחבי מקסיקו עם אמו ואחיו כשהיה בן עשר.
כשאפלק היה בן ארבע עשרה, אביו עבר לאינדיו, קליפורניה, כדי להיכנס למרכז שיקומי, ולאחר מכן עבד שם כיועץ להתמכרויות.
הוא חזר לקשר עם אביו במהלך ביקורים בקליפורניה כנער: "הכרתי אותו, באמת, כי הוא היה מפוכח בפעם הראשונה...
האיש שהכרתי לפני זה היה פשוט שונה לחלוטין."
אפלק גדל עם אחיו ואימו בעיר קיימברידג', מסצ'וסטס, שם למד בתיכון קיימברידג' רינדג' ושיחק בהצגות תיאטרון רבות של בית הספר.
בגיל שמונה עשרה, אפלק עבר ללוס אנג'לס למשך שנה כדי להמשיך בקריירת משחק, והתגורר שם עם אחיו ועם חבר ילדותם, השחקן ההוליוודי לעתיד מאט דיימון.
הוא החליט לעבור לוושינגטון די.סי.
כדי ללמוד פוליטיקה באוניברסיטת ג'ורג' וושינגטון.
עד מהרה עבר ללמוד פיזיקה, אסטרונומיה ופילוסופיה מערבית באוניברסיטת קולומביה שבניו יורק, עם זאת, הוא לא סיים את לימודיו.
אפלק החל את קריירת הקולנוע שלו בשנת 1995 בדרמת הפשע של גאס ואן סנט "פיתוי קטלני".
ב-1997 השתתף לצד אחיו בשני סרטים: בדרמה הקומית של קווין סמית' "לרדוף אחרי איימי" ובסרט "סיפורו של ויל האנטינג", שאותו כתבו בעצמם מאט דיימון ובן אפלק ואף זכו על עבודתם בפרס אוסקר לתסריט המקורי הטוב ביותר.
שנתיים לאחר מכן השתתף אפלק לצד אחיו בסרט נוסף, הדרמה הקומית "200 סיגריות".
אפלק התפרסם בשנת 2001 כשהשתתף בתפקיד ראשי בקומדיית הפשע של סטיבן סודרברג "אושן 11".
באותה שנה השתתף אפלק גם בהמשך לקומדיית הנעורים אמריקן פאי, "אמריקן פאי 2", ובמותחן האימה "הניצולים".
ב-2004 שיחק אפלק בחלק השני בקומדיית הפשע של סטיבן סודרברג "אושן 12", בסרט חזר אפלק לגלם את דמותו של וירג'יל מאלוי, שנשכר על-ידי הצוות ואחראי להסחה בזמן השוד.
ב-2006 השתתף אפלק בדרמה הרומנטית "נשיקה אחרונה".
בשנת 2007 היה אפלק מועמד לפרס אוסקר לשחקן המשנה הטוב ביותר ולפרס גלובוס הזהב על תפקידו בדרמת הפשע ההיסטורית "ההתנקשות בג'סי ג'יימס".
בסרט גילם אפלק את דמותו של רוברט "בוב" פורד, מעריץ נלהב של פורע החוק, השודד והרוצח ג'סי ג'יימס (בראד פיט), שמקדיש את חייו לחלומו לרכוב לצד האליל שלו.
לדאבונו של פורד ההיסטוריה תוקיע אותו לעד כ"הפחדן הקטן שהתנקש בחיי ג'סי ג'יימס".
לאחר מכן הופיע אפלק בדרמת המאפיה של אחיו בן "נראתה לאחרונה" ובחלק השלישי בטרילוגיית הפשע של סטיבן סודרברג "אושן 13".
בשנת 2016 שיחק את דמותו של לי צ'נדלר בסרט "מנצ'סטר ליד הים", עליו זכה בפרס אוסקר לשחקן הטוב ביותר ובפרס גלובוס הזהב לשחקן הטוב ביותר - סרט דרמה.
בשנת 2019 ביים, כתב והפיק את סרטו הראשון "האור של חיי", שגם שיחק בתפקיד הראשי לצד אליזבת מוס.
הסרט הוקרן בבכורה בפסטיבל הסרטים הבינלאומי בברלין ב-8 בפברואר 2019.
בשנת 2021 שיחק בסרט "אויב בדלת" .
בשנת 2023 שיחק בסרט הדרמה הביוגרפי "אופנהיימר" וזכה, ביחד עם שאר שחקני הסרט, בפרס גילדת שחקני המסך על הביצוע הטוב ביותר של אנסמבל בסרט קולנוע.
בשנת 2024 השתתף הן כשחקן והן כתסריטאי בסרט השודים הקומי "המסיתים", שעלה ב-+Apple TV, בו הוא מככב לצדו של מאט דיימון, ובבימויו של דאג לימן .
בשנת 2000 החל לצאת עם השחקנית האמריקאית-יהודייה סאמר פיניקס, לאחר שבין השניים נערכה היכרות על ידי השחקן חואקין פיניקס, אחיה של סאמר וחבר קרוב של אפלק.
בני הזוג התארסו בינואר 2004, והתחתנו ב-3 ביוני 2006, בסוואנה, ג'ורג'יה.
להם שני בנים, הראשון נולד מאי 2004, והשני נולד בדצמבר 2007. ב-1 באוגוסט 2017, פניקס הגישה רשמית בקשה לגירושין, והדבר נסגר מאוחר יותר באותה שנה.
אפלק אמר שזה היה גירושים ידידותיים, ושהם נשארו כחברים טובים.
בינואר 2021 החל בקשר זוגי עם השחקנית קיילי קוואן , הצעירה ממנו ב-22 שנה.
אפלק הוא טבעוני וחבר בארגון זכויות בעלי חיים, "אנשים למען יחס מוסרי לבעלי חיים".
מכתב האישום עולה, כי אפלק הפגין התנהגות בלתי מקצועית ואף איומים פיזיים.
מגדלנה גורקה , במאית הצילום של הסרט טענה שהעבודה עם אפלק "הייתה הטראומתית ביותר בקריירה שלה".
מגדלנה פרשה מהפרויקט בעקבות ההטרדות מצד אפלק, וכל אחת מהן הגישה נגדו תביעה על-סך כ-2 מיליון דולר.
אפלק הכחיש בתוקף את ההאשמות כנגדו ואף איים לתבוע את שתי המפיקות שלו לשעבר, בחזרה, אם כי לבסוף הגיעו להסכם פשרה.
+שנהסרטתפקידהערות1995פיתוי קטלניראסל היינס1996להתחרות בשמש (אנ')דניאל וובסטר1997Floatingעובד מעבדהלרדוף אחרי איימיילדסיפורו של ויל האנטינגמורגן אומ'אלי1998Desert Blueפיט קפלר1999200 סיגריות (אנ')טוםאמריקן פאיטום מאיירס2000מי הטביע את מונה?
(אנ')בובי קאלזוןמטורפת מאהבה (אנ')ג'ייהמלטפורטינברסAttention Shoppersג'אד2001אושן 11וירג'יל מאלויאמריקן פאי 2טום מאיירסהניצולים (אנ')שון2002ג'רי (אנ')ג'ריגם תסריטאי2004אושן 12וירג'יל מאלוי2005ג'ים הבודד (אנ')ג'ים2006נשיקה אחרונהכריס2007אושן 13וירג'יל מאלויההתנקשות בג'סי ג'יימס על ידי הפחדן רוברט פורדרוברט פורד (אנ') פרס סטלייט לשחקן המשנה הטוב ביותר בסרט קולנוע (2008)
מועמד לפרס אוסקר לשחקן המשנה הטוב ביותר (2008)
מועמד לפרס גלובוס הזהב לשחקן המשנה הטוב ביותר (2008)
פרס גלובוס הזהב לשחקן הטוב ביותר (2017)
פרס באפט"א לשחקן הטוב ביותר בתפקיד ראשי (2017)
פרס אינדפנדנט ספיריט לשחקן הטוב ביותר (אנ') (2016)
מועמד לפרס סטלייט לשחקן הטוב ביותר בסרט קולנוע (2016)
+שנהסדרהתפקידהערות1988Lemon Skyג'ריסרט טלוויזיה של PBS1990The Kennedys of Massachusettsרוברט קנדי בצעירותומיני-סדרה2010WWII in HD: The Air Warג'ו ארמנינידיבוב; סרט טלוויזיה של ערוץ ההיסטוריהTBAAscension
מועדון הכדורגל קייסר (קזחית: Қайсар) הוא מועדון כדורגל מהעיר קוזולורדה שבקזחסטן.
המועדון משחק בליגת העל הקזחית.
המועדון זכה בגביע אחד והגיע לגמר הגביע הקזחי פעם אחת נוספת.
המועדון נוסד בשנת 1968. עד שנת 1991 שיחק בליגות ובגביע של ברית המועצות.
בשנת 1992 נוסדו הליגות והגביע של קזחסטן.
המועדון שיחק בליגת העל הקזחית בשתי העונות הראשונות 1992, 1993. בעונת 1992 הגיע לחצי גמר הגביע הקזחי והפסיד לקבוצת קאיראט אלמטי.
בסוף עונת 1993 ירד לליגה השנייה בקזחסטן.
המועדון שיחק שתי עונות בליגה השנייה ובסוף עונת 1995 עלה לליגת העל.
בעונת 1996/1997 הגיע לרבע גמר הגביע והפסיד לקבוצת ווסטוק.
בעונת 1997/1998 הגיע בפעם הראשונה לגמר הגביע והפסיד לקבוצת אירטיש.
בעונת 1998/1999 זכה המועדון בפעם הראשונה בגביע של קזחסטן.
בעונת 1999/2000 הגיע לרבע גמר הגביע והפסיד לקבוצת קאיראט אלמטי.
בעונת 2000/2001 הגיע לרבע גמר הגביע והפסיד לקבוצת אירטיש.
בעונת 2001 הגיע לרבע גמר הגביע והפסיד לקבוצת אטיראו.
בעונת 2002 הגיע לרבע גמר הגביע והפסיד לקבוצת מועדון הכדורגל אסטנה.
בעונת 2003 הגיע לרבע גמר הגביע והפסיד לקבוצת קאיראט אלמטי.
בסוף עונת 2004 ירד לליגה שנייה.
בעונת 2005 שיחק בליגה השנייה, הגיע לשמינית גמר הגביע והפסיד לקבוצת אטיראו.
בעונת 2007 הגיע לחצי גמר הגביע והפסיד לקבוצת טובול.
בעונת 2008 הגיע לשמינית גמר הגביע והפסיד לקבוצת ווסטוק.
בעונת 2009 הגיע לרבע גמר הגביע והפסיד לקבוצת אטיראו.
בסוף עונת 2009 ירד לליגה השנייה.
בעונת 2011 הגיע לשמינית גמר הגביע והפסיד לקבוצת אורדבסי.
בעונת 2012 הגיע לרבע גמר הגביע והפסיד לקבוצת לוקומוטיב אסטנה ובסוף העונה סיים את ליגת העל במקום ה-9 מתוך 14 קבוצות וירד לליגה השנייה בגלל צמצום מספר הקבוצות בליגת העל מ-14 ל-12 קבוצות.
בעונת 2013 הגיע לשמינית גמר הגביע והפסיד לקבוצת אירטיש ובסוף העונה עלה לליגת העל.
בעונת 2015 ירד המועדון לליגה הקזחית הראשונה.
לאחר שתי עונות חזר לליגה הבכירה.
בעונת 2018/2019 זכתה ב בפעם השנייה בתולדות המועדון.
קייסי ג'ונס הוא דמות בדיונית של אנטי-גיבור של המופיע בחוברות הקומיקס צבי הנינג'ה.
הדמות הופיעה לראשונה בחוברת Me, Myself and I #1 מאפריל 1985, ונוצרה על ידי הכותב קווין איסטמן והמאייר פיטר ליירד.
ארנולד ברניד "קייסי" ג'ונס הוא לוחם ומשמר אזרחי, ונוצר כפארודיה על גיבורי-על אשר היו בעצמם משמר אזרחי, ביניהם דרדוויל ובאטמן.
בניגוד לשאר דמויות המשמר האזרחי, אשר חיפשו נקמה או צדק, קייסי שאב את השראתו לצאת להילחם בפשע מסדרות פשע.
קייסי הופיע בהתחלה כאויב של רפאל, כשהדבר המשותף לשניהם היה מתקפותיהם האלימות והאגרסיביות שלהם.
קייסי משתמש במחבטי בייסבול וקריקט ומקלות גולף והוקי ככלי נשק, וחובש מסכת הוקי להסתרת זהותו.
את דמותו של קייסי ג'ונס בסרטי הלייב אקשן צבי הנינג'ה וצבי הנינג'ה 3 מגלם השחקן אליאס קוטיז.
בנוסף, ב-2011 שוחרר סרט לא רשמי של מעריצים בשמו של ג'ונס, שם גולם על ידי הילריון באנקס.
קייסי מופיע בסרט "צבי הנינג'ה: יוצאים מהצללים" בגילום השחקן סטיבן אמל.
בהרצת מיראז' קומיקס, מוצגים מקורותיו של קייסי ג'ונס בהרחבה.
בילדותו, כנופיית "הדרקונים הסגולים" שרפה את חנותו של אביו, וניסתה לסחוט ממנו דמי חסות.
ארנולד "קייסי" יצא להתלונן למשטרת ניו יורק, ורמז שאביו נהרג בשרפה.
כך או כך, מקרה זה היווה ללא יודעין אבן דרך קטנה ללוחמה העתידית של קייסי בפשע.
בעוד הוא גר בניו יורק מלאת הפושעים, קייסי צופה בסדרות פשע רבות, ומחליט לצאת למגר את הפשע בניו-יורק.
כשהוא תוקף מספר פושעים, רפאל מופיע במפתיע ועוצר את קייסי מהריגתם.
קייסי ורפאל נלחמים, אך משכינים שלום ביניהם.
בהמשך, הוא עוזר לצבים, לספלינטר ולאפריל או'ניל נגד שרדר.
השבעה בורחים לבית החווה של אפריל בנורת'המפטון, מסצ'וסטס, שם קייסי נעשה "חלק מהמשפחה" באופן רשמי.
כשקייסי הורג בטעות נער אשר ניסה לשדוד אותו, הוא מידרדר לשכרות וגורם נזק למערכת היחסים שלו עם אפריל.
במהלך קשת הסיפור "עיר במלחמה", קייסי מחפש אחר אפריל בלוס אנג'לס, אך מתאהב ומתחתן עם אלמנה בהריון בשם גבריאלה.
גבריאלה יולדת בת בשם "שאדו", מתה במהלך הלידה ומשאירה את קייסי לטפל בה.
שאדו וקייסי עוברים לגור בדירה בבעלות אימו של קייסי, וקייסי מתאחד עם אפריל ומגלה לקורא את שמו האמיתי: ארנולד.
לאחר תיקון יחסיו עם אפריל, השניים מתחילים במערכת יחסים רומנטית, בסופה הם מתחתנים.
אפריל נוטשת את קייסי (וזאת כשהיא מגלה כי היא תוצר של עט העיוות של קירבי) ועוברת לאלסקה, ובעקבות כך, קייסי הולך למועדוני הלילה השונים כדי להטביע את יגונו.
באחד ממועדוני הלילה קייסי נפגש עם קראי, וכך מתחיל קו עלילה אשר מסתיים כאשר הרצת מיראז' נפסקת.
בהרצה זו, קייסי ג'ונס הוא סטודנט צעיר בעל מלגה ויתום מאם.
אימו מתה ממחלת הסרטן, וכך אביו נהפך לאלכוהוליסט זועם שפרק את תסכולו על קייסי.
בהזדמנות אחת, רפאל הציל את קייסי מאביו, וזאת כשרפאל נעשה לנווד.
השניים נעשו חברים במהירות, ולבסוף קייסי הוצג לשלושת הצבים האחרים.
קייסי מופיע בסרטי הלייב אקשן "צבי הנינג'ה" ו"צבי הנינג'ה 3", בגילומו של השחקן אליאס קוטיז.
בגרסה זו, קייסי הוא אלוף הוקי קרח לשעבר אשר פרש לטובת לוחמה בפשע.
הוא נאבק לראשונה ברפאל כשזה האחרון תוקף שודדים השודדים תיק, ואף מצליח להביס אותו.
הוא חוזר כאשר רפאל נאבק בשבט הרגל על גג בניין, וזוכה (על ידי מיכלאנג'לו) לכינוי "ויין גרצקי על סטרואידים".
הוא לוקח חלק בהבסת שבט הרגל וחילוצו של ספלינטר, ואף הוא זה שזוכה להרוג את שרדר.
קייסי מסייע לצבים גם בסרט השלישי, וכאשר הצבים נוסעים ליפן הקדומה, אליאס קוטיז מגלם גם אב קדמון של קייסי בשם "ויט".
במהלך הסרטים מחליף קייסי את מסכות ההוקי שלו, כשבשלישי המסכה היא לצורך ללמד את החיילים היפניים שהתחלפו עם הצבים את משחק ההוקי.
בסרט האנימציה הממוחשבת "צבי הנינג'ה", קייסי דובב על ידי השחקן כריס אוונס, נשוי לאפריל ושותף של "שומר הלילות" - רפאל.
דובב בעברית על ידי אייל פרידמן.
בשנת 2011, סרט מעריצים בשם "קייסי ג'ונס" שוחרר ב-YouTube, ומתאר את מקורו של קייסי ומלחמתו בדרקונים הסגולים.
קייסי גולם על ידי הילריון באנקס.
בסדט "צבי הנינג'ה: יוצאים מהצללים" קייסי ג'ונס היה נהג זינזנה, שהסיע את שרדר, ביחד עם ביבופ ורוקסטדי.
בהמשך עזר לאפריל ולצבים נגדם ונגד קראנג.
דובב בגרסה העברית על ידי מירון אהרונוביץ'.
בסרט "עלייתם של צבי הנינג'ה הסרט" קייסי ג'ונס הגיע מהעתיד והוא היה תלמיד של לאונרדו והבן של קסנדרה ג'ונס בזמן שלו הקראנג פלשו לכדור הארץ בעזרתו של מיכלאנג'לו הוא חזר בזמן בשביל להשיג את המפתח שפותח את השער שמזמן את קראנג כדי שהקראנג לא יפלשו לכדור הארץ.
מדובב בגרסה העברית על ידי דור סרוגו.
קייסי מופיע בסדרה משנת 1987, שם אימץ את התנהגותו מהארי המזוהם.
דמותו דובבה על ידי פט פראלי.
בגרסה העברית על ידי שי זורניצר.
ארנולד "קייסי" ג'ונס הבן מופיע בהרחבה בסדרה נוספת משנת 2003, אך שם מתחתן עם אפריל.
סיפור מקורו זהה לסיפור מקורו בקומיקס, כשבאחד הפרקים מצוין שהצבים לימדו אותו איך להילחם (כל אחד לחוד) טרם המפגש הראשון בינו לבין רפאל כמה שנים אחר כך.
נינו של קייסי נקרא "קודי", ורפאל מציין כי יש בין השניים משהו במשותף.
הוא דובב על ידי מארק תומפסון.
בגרסה העברית על ידי עמי מנדלמן.
קייסי מופיע גם בצבי הנינג'ה, בדיבובו של ג'וש פק.
הוא נראה מודע לקיומם של מוטאנטים, ובעל אופי פלרטטני.
בהופעתו הראשונה, קייסי מבקש מאפריל ללמד אותו טריגונומטריה, וכך מעורר את קנאתו של דונטלו.
קייסי מגן על אפריל, בין היתר, מאיש המוטגן, משבט הרגל ומקראי.
קייסי פוגש לראשונה את רפאל רק בפרק "הטוב, הרע וקייסי ג'ונס" מ-2 בפברואר 2014, שבו הוא מכה את כנופיית הדרקונים סגולים.
קייסי עוזר לצבים להציל את אפריל מידיו של בקסטר סטוקמן, ובפרק "Newtralizer!" הוא מודרך על ידי רפאל ללוחמה במפלצות ענק.
דובב בגרסה העברית על ידי אור דגן.
ב"עלייתם של צבי הנינג'ה" קייסי ג'ונס מוצג לראשונה כבחורה בשם "קסנדרה ג'ונס".
קסנדרה החלה כמתלמדת בשבט הרגל.
לאחר שהשבט התפרק, היא הקימה שבט של צופות שמוכרות עוגיות מתוך מטרה להגיע אל השלטונות.
בעת ששבתה את ספלינטר, הוא לימד אותה את תורתו (כולל סרטוני הרשת שהוציא כשהיה אנושי).בהמשך שבה אל שבט הרגל לאחר שובו של שרדר, אך לבסוף בגדה בו עם הצבים.
מאוחר יותר קייסי מופיע בסרט המבוסס על הסדרה ומתגלה שבסיום הסרט שהוא הבן של קסנדרה.
בגרסה העברית קסנדרה מדובבת על ידי מאיה מיטלפונקט.
קייסי הירבה להופיע במשחקי הווידאו השונים שנעשו על צבי הנינג'ה, ובמשחק "צבי הנינג'ה: משימות מנהטן" הוא מציל את הצבים כשהם מאבדים את אחוזי בריאותם.
קייפ קורל היא העיר הגדולה ביותר במחוז לי שבמדינת פלורידה, ארצות הברית.
העיר נמצאת על חוף מפרץ מקסיקו, בצדה המערבי של פלורידה.
בעיר מתגוררים 194,016 תושבים (נכון ל-2020), והיא העיר הגדולה ביותר באזור דרום מערב פלורידה.
קייפ קורל נוסדה ב-1957 במטרה להיות עיר מתוכננת.
לאחר שיווק מסיבי בשנות ה-50 ושנות ה-60 של המאה ה-20 שתרם לגדילת האוכלוסייה שלה, היא קיבלה מעמד רשמי של עיר ב-1970.
כלכלת קייפ קורל מתבססת בעיקר על שירותי ממשל, בריאות ונדל"ן.
בקרבת העיר נמצאים הקמפוסים הראשיים של מכללת פלורידה סאות'ווסטרן סטייט ואוניברסיטת פלורידה גולף קואוסט.
כמו כן, בעיר ובאזורה נמצאים מספר קמפוסים משניים של מספר אוניברסיטאות ומכללות אחרות.
במרחק של 23 קילומטרים מהעיר נמצא נמל התעופה הבינלאומי דרום מערב פלורידה, המשרת את כל אזור דרום מערב פלורידה.
ישנם מספר גשרים בקייפ קורל שמקשרים אותה עם בירת מחוז לי פורט מיירס מעל נהר קלוסהצ'י (Caloosahatchee River).
שני הגשרים המרכזיים הם גשר קייפ קורל וגשר מידפוינט ממוריאל.
קייפ קורל נמצאת בקרבת מסלולו של כביש בין-מדינתי 75, המתחיל במיאמי בדרום פלורידה ומסתיים בגבול עם קנדה במדינת מישיגן.
קייסי אנדרקאבר היא קומדיית מצבים של ערוץ דיסני ששודרה לראשונה ב-18 בינואר 2015. משתתפים בה: זנדאיה, ורוניקה דאן, קמיל מקפאדן, טריניטי סטוקס, תמי תאוסנד וקאדים הרדיסון.
הסדרה עלתה בערוץ דיסני ישראל ב-7 ביולי 2015. בעונה הראשונה היו 27 פרקים, והיא נגמרה ב-24 בינואר 2016 ובישראל ב-1 במרץ 2016. הסדרה עלתה בדיסני+ לכבוד השקתה בישראל ב-16 ביוני 2022.
ב-15 במאי 2015, אתר TVLine דיווח על חידוש הסדרה לעונה שנייה.
העונה עלתה ב-6 במרץ 2016 בארצות הברית ובישראל ב-13 ביולי 2016. העונה הסתיימה ב-13 בינואר 2017 בארצות הברית ובישראל ב-5 באפריל 2017.
ב-1 באוגוסט 2016, המגזין פיפל דיווח על כך שהסדרה חודשה לעונה שלישית.
העונה עלתה בארצות הברית ב-7 ביולי 2017 וב-31 באוגוסט 2017 בישראל.
סי., קייסי קופר, תלמידה בבית ספר תיכון, גאונה במתמטיקה ובעלת חגורה שחורה בקרטה, מגלה שהוריה הם מרגלים כשהם מגייסים אותה להצטרף אליהם לעבודה בסוכנות הממשלתית הסודית, הארגון.
עתה, כשיש ברשותה את הגאדג'טים החדישים ביותר לריגול, יש לקייסי הרבה מה ללמוד על להיות מרגלת, כולל לשמור בסוד את העבודה החדשה שלה מחברתה הטובה מריסה.
ביחד, קייסי והוריה, קרייג וקירה, ואחיה הקטנים, ארני וג'ודי (רובוט דמוי אדם), מנסים לאזן בין שגרת חיי משפחה בעת עבודה במשימות ריגול, קרוב ורחוק, בניסיון להציל את העולם.
שם השחקן/ניתשם הדמותמספר פרקיםעונות123זנדאיהקייסי קופר75 (כל הפרקים) ראשיורוניקה דאןמריסה72 ראשיקמיל מקפאדןארני קופר73 ראשיטריניטי סטוקסג'ודי55 ראשיתמי תאוסנדקירה קופר60 ראשיקאדים הריסוןקרייג קופר61 ראשי
קייסי קופר (זנדאיה) - קייסי קופר היא תלמידה בבית ספר תיכון, גאונית במתמטיקה ומומחית באמנויות לחימה, שחיה חיים כפולים כמרגלת וסוכנת בינלאומית.
מריסה קלארק (ורוניקה דאן) - בעלת רוח חופשית וחברותית במיוחד, מריסה היא חברתה הטובה והנאמנה של קייסי.
מבינה במיוחד בנושאי אופנה ובנים חמודים.
במהלך העונה הראשונה קייסי מגלה לה שהיא מרגלת.
מריסה נבהלה אך בסוף התרגלה לעובדה.
ארני קופר (קמיל מקפאדן) - ארני הוא אחיה הצעיר של קייסי.
הוא גאון בכל הנוגע למחשבים ופריצת חומות אש, אך הוא די מגושם בכל דבר אחר.
מקנא בג'ודי ולעיתים מנצל אותה בגלל יכולותיה הרובוטיות.
בפרק 19 שבעונה 2 מגלים כי לארני יש רגשות למריסה חברתה הטובה של קייסי.
ג'ודי (טריניטי סטוקס) - הצעירה במשפחת קופר, ג'ודי היא טיפוס "ישר ולעניין".
אף על פי שבפועל היא רובוט דמוי-אדם מתוחכם הנראה כילדה מקסימה בת 10, לג'ודי יש רגשות ומחשבות משלה, ומשפחתה מתייחסת אליה לא רק כאל רובוט אלא גם כאל ילדה אמיתית וחברה לכל דבר.
התאהבה בשחקן במשחק הווידאו של ארני.
רוב הבנים בכיתתה מאוהבים בה.
קירה קופר (תמי תאוסנד) - אמא של קייסי וארני, מרגלת וסוכנת סמויה.
קרייג קופר (קאדים הרדיסון) - אבא של קייסי וארני, סוכן חשאי.
ברט ויליס (רוס באטלר) - סוכן של הארגון, והצד השני.
בו זמנית חבר מזויף של קייסי, אך לאחר מכן מתחיל לחבב אותה.
ברניס (זנדאיה) - עובדת אצל זאיין וברט.
עברה ניתוח לשינוי מראֶה והתחזתה לקייסי אחרי שזאיין וברט חטפו אותה.
זאיין ויליס (פרנסואס צ'או) - חבר לשעבר של קרייג.
חטף את קייסי, ולאחר מכן מנסה להפיל בעזרת ברט ובאניס את הארגון, אך קייסי ומשפחתה מונעים זאת.
לאחר מכן חוטף גם את ארני וג'ודי אך קרייג וקירה מצילים אותם.
בוורלי (שרי שפרד) - מזכירת הארגון.
החרימה לקייסי את הגאג'טים של הארגון מפני שקייסי לא הגישה דו"ח על משימה.
הדאיג מאוד בטעות את קייסי וארני בקשר להוריהם שנחטפו.
גייל קופר (רוז ראיין) - סבתם של ארני וקייסי.
הייתה מרגלת פעם ופרשה מהארגון.
חזרה להיות סוכנת שהוריהם של קייסי וארני נעלמו.
אותלו קופר (צ'ארלי רובינסון) - סבם של ארני וקייסי.
היה מרגל פעם ופרש מהארגון.
חזר להיות סוכן שהוריהם של קייסי וארני נעלמו.
ג'וליאט 'ג'ולי' - (בלה תורן) מופיעה בפרק "פרנויה של מרגלים" מעמידה פנים שהיא חברה של ארני, אך היא בעצם סוכנת אויב ובאה לאסוף מודיעין על משפחת קופר.
היא כמעט מצליחה לעשות את זה אבל קייסי עובדת עליה ומנצחת אותה.
אמה רוס - (פייטון ליסט) דמות מהסדרה "ג'סי".
מופיעה בפרק "ליל כל היללות" חוטפת לארני את החטיף של חג המולד ורבה איתו עד שזורי מגיעה ומתחילה לדבר עם ג'ודי.
זורי רוס - (סקיי ג'קסון) דמות מהסדרה "ג'סי" מופיעה בפרק "ליל כל היללות" מדברת עם ג'ודי עד שג'ודי וארני הולכים להביא את המבחנות.
מספר הפרק(בסדרה) מספר הפרק(בעונה) שם הפרק בעבריתשם הפרק באנגלית תאריך שידור מקורי תאריך שידור בישראל11קייסי, סוכנת חשאיתPilot18 בינואר 20157 ביולי 201522אחותי הרובוטיתMy Sister from Another Mother...
Give Me a 'C'8 בפברואר 201521 ביולי 201544מנותקיםOff the Grid15 בפברואר 201528 ביולי 201555צילום פיצוץPhoto Bombed1 במרץ 20154 באוגוסט 201566קייסי שוב סוואגיתHow K.C.
שנה פרס קטגוריה המועמד תוצאה2015פרסי בחירת הנוערבחירת הטלוויזיה: שחקנית בסדרה קומית זנדאיה 2016פרסי בחירת הילדים של ניקלודיאוןשחקנית מועדפת - ילדים 2017פרסי בחירת הילדים של ניקלודיאוןשחקנית מועדפתפרסי בחירת הנוערבחירת הטלוויזיה: שחקנית בסדרה קומית
קייסי אואן נייסטאט הוא יוטיובר, יזם, במאי ויוצר סרטים אמריקאי ממוצא יהודי.
קייסי הוא אחד המייסדים של הרשת החברתית BEME.
קייסי ואחיו ואן, הם המייסדים של הסדרה מבית HBO האמריקאית, האחים נייסטאט.
נייסטאט נולד וגדל בניו-לונדון, קונטיקט.
הוא נשר מהתיכון בכיתה י', בגיל 15, ולא חזר לסיים את לימודיו.
מגיל 17 עד 20 הוא חי בקרוון ביחד עם בת זוגו, רובין האריס, ובנם אואן.
לאחר כמה שנים עבר לניו-יורק.
נייסטאט פרסם למעלה מ-1,060 סרטוני ולוג יומיים וסרטים קצרים לערוץ היוטיוב שלו (CaseyNeistat) שאותו פתח ב-16 בפברואר 2010. ב-24 באוגוסט 2015, קייסי הגיע למיליון מנויים בערוץ היוטיוב, מספר זה גדל ל-4 מיליון באוגוסט 2016. נכון להיום, יש לו יותר מ-12.4 מיליון מנויים ויותר מ-3 מיליארד צפיות כוללות.
הוא שיתף פעולה עם יוטיוברים בעבר, לדוגמה רומן אטווד, וג'סי וולנס מהערוץ מתיחה נגד מתיחה.
קייסי החל לפרסם בלוגים יומיים ביוטיוב ב-24 במרץ 2015. ב-19 בינואר 2016, קייסי העלה את הסרטון ה-300 שלו.
כתוצאה מהסרטונים היומיים, קייסי הצהיר כי לעולם לא ייצור סרטים עתידיים, "לא משנה מה".
נכון לספטמבר קייסי חצה את קו המיליארד צפיות ביוטיוב וזכה בתואר כבוד בטקס ה-GQ.
ב-19 בנובמבר 2016 הכריז קייסי על כך שלא ימשיך לפרסם בלוגים יומיים,.
אך ב-27 במרץ 2017 הכריז קייסי שהוא חוזר לפרסם בלוגים יומיים.
בספטמבר 2020 החל לעלות סרטונים בקצב יומיומי.
ב-2014, קייסי הקים ביחד עם מאט האקט אפליקציית שיתוף סרטונים הנקראת בים (BEME אנ').
הגרסה הראשונה שלה יצאה ב-17 ביולי 2015. צילום ושליחת סרטון באפליקציה נעשה על ידי הצמדה של הטלפון למשטח כלשהו.
המנויים יכולים להגיב לסרטון המופץ על ידי שליחת סרטוני תגובה לסרטון המקורי, ותמונות של עצמם למפיץ הסרטון.
לאחר הצפייה בסרטון הוא נמחק לתמיד.
ב-8 הימים הראשונים של האפליקציה לאחר שהופצה, המשתמשים בה הפיצו כ-1.1 מיליון סרטונים.
בחודש נובמבר 2016 הוכרז כי חברת CNN רכשה את BEME בסכום מוערך של 25 מיליון דולר מתוך כוונה לשלב את הטכנולוגיה שפותחה בפעילותה של CNN וכן לגייס את נייסטאט לפעילות בחברה.
בנוסף לקריירה שלו בטלוויזיה ובקולנוע, נייסטאט מביים גם פרסומות טלוויזיה, ועבד עם לקוחות כמו ליליאן ורנון, מרצדס, סמסונג, נייק וגוגל.
בגיל 17 בלבד נולד לקייסי בנו הבכור בשם אואן, לאחר כשנתיים נפרד מחברתו ואם בנו.
ב-29 בדצמבר 2013, התחתן עם קנדיס פול בקייפטאון שבדרום אפריקה.
כיום יש להם שתי בנות: פרנסין וג'ורג'י.
קייסריספור (בטורקית: Kayserispor) הוא מועדון כדורגל טורקי מהעיר קייסרי בטורקיה.
המועדון משחק את משחקי הבית שלו באצטדיון קאדיר האש.
בשנת 2008 זכה המועדון בגביע הטורקי.
המועדון הגיע למקום חמישי בליגת העל הטורקית ארבע פעמים: בשנת 2005/06, 2006/07, 2007/08, ו-2012/13. המועדון היה גם אחד הזוכים במשותף בגביע האינטרטוטו של שנת 2006.
בשנת 2022 הגיעה הקבוצה עד לגמר הגביע הטורקי אך הפסידה בהארכה 2–3 לסיוואספור.
קייסי מורטון קוט הוא שחקן אמריקאי, מוכר בזכות תפקידו בתור קווין קלר בסדרת הטלוויזיה "ריברדייל" (2017–2023) של רשת "The Cw".
קוט גדל בכפר הקהילתי צ'גרין פולס (אנ'), מחוז קויאהוגה, בצפון מזרח אוהיו.
הוא האמצעי מתוך שלושה ילדים של ריק קוט, מנהל השקעות וטייס קרב לשעבר בחיל האוויר של ארצות הברית, ולורי קוט (לבית מורטון).
יש לו אחות צעירה, קארלי קוט, ואח גדול, השחקן קורי קוט (אנ'), וסיים את לימודיו בתיכון צ'גרין פולס (אנ').
הוא למד באוניברסיטת בוסטון במשך שנתיים לפני שהחליט ללמוד משחק, ועבר לבית הספר לדרמה של אוניברסיטת קרנגי מלון, שם סיים את לימודיו ב-2016.
בשנת 2012, הופיע קוט בהפקה מקומית באוהיו בהצגות Bloody Bloody Andrew Jackson ו"רומיאו ויוליה".
בשנת 2014, הוא השתתף במחזה "Parade" בתיאטרון ניו הזלט בפיטסבורג, שם הוא מככב לצד כמה מחבריו מבית הספר למשחק.
באוגוסט 2016 הוא שיחק את משה בקונצרט הבכורה של הפרויקט המוזיקלי של סטיבן שוורץ, בתיאטרון ביי סטריט בסאג' הרבור שבניו יורק.
ב-12 במרץ 2016, במהלך השנה האחרונה שלו בבית ספר למשחק, קוט לוהק בתור קווין קלר בסדרת הדרמה "ריברדייל", עיבוד טלוויזיה של היקום ארצ'י קומיקס.
דמותו של קווין בולטת בזכות היותו הדמות ההומוסקסואלית הראשונה בהיסטוריה של ארצ'י קומיקס.
קוט הצהיר בסרטון פייסבוק למעריצים במרץ 2017, כי נבחן במקור עבור התפקידים של ארצ'י אנדרוס וג'אגהד ג'ונס, לפני שקיבל את התפקיד של קווין.
הדמות שגילם קוט הפכה לדמות ראשית בעונה השנייה.
בשנת 2017 הצטלם לקליפ של סברינה קרפנטר לשיר "Why".
קוט מתגורר בעיר ניו יורק.
ב-19 בדצמבר 2020, קוט הכריז על אירוסיו עם חברתו, ניקולה בסארה.
שנהסדרהתפקיד הערות2017חוק וסדרלוקאס היילפרק: "Conversion"2017–2023ריברדיילקווין קלרתפקיד משני (עונה 1)
תפקיד ראשי (עונות 7-2); 127 פרקים2018אינסטינקט (אנ')דינו מורטיפרק: "Pilot"2020קייטי קיןקווין קלרפרק: "Chapter Ten: Gloria"
קייסי לי מאסגרייבס היא זמרת-יוצרת אמריקאית, אשר פועלת בעיקר בארצות הברית.
החלה את הקריירה שלה בשנת 2006.
בשנת 2013, הוציאה מאסגרייבס את אלבום הבכורה שלה, Same Trailer Different Park.
האלבום זכה להצלחה רבה והגיע אל המקום ה-2 במצעד הבילבורד 200. בנוסף לכך, זכה האלבום למעמד הפלטינה בארצות הברית.
לאחר שנתיים, הוציאה את אלבומה השני, Pageant Material.
האלבום הצליח לשחזר את הצלחת קודמו, והתברג במקום ה-3 במצעד הבילבורד 200. בשנת 2016, הוציאה את אלבום חג המולד הראשון שלה, A Very Kacey Christmas.
בהמשך, הוציאה את אלבומה הרביעי, Golden Hour.
האלבום זכה להצלחה חסרת תקדים כאשר זכה בפרס גראמי לאלבום השנה.
בנוסף לכך, הוא והסינגלים שיצאו ממנו, זכו בשלושה פרסי גראמי נוספים.
באפל מיוזיק הוכתר Golden Hour לאלבום הטוב ביותר לשנת 2019, ובטקס פרסי איגוד מוזיקת הקאנטרי הוא זכה באותו התואר גם כן.
קייסי מאסגרייבס נולדה ב-21 באוגוסט 1988, בגולדן, בטקסס שבארצות הברית.
לקייסי אחות קטנה צלמת הנקראת קלי כריסטין סאטון.
את שירה הראשון "Notice Me" כתבה קייסי כבר בגיל שמונה.
בנוסף לכך, למדה קייסי לנגן על מנדולינה וגיטרה בגיל שתים עשרה.
בשנת 2017 נישאה מאסגרייבס לזמר הקאנטרי האמריקאי רסטון קלי.
בשנת 2020 השניים הכריזו בחשבונות האינסטגרם שלהם כי החלו בתהליך גירושין.
את אלבום הבכורה שלה, "Same Trailer Different Park", הוציאה בשנת 2013. הוא זכה להצלחה רבה והגיע למקום השני במצעד הבילבורד 200. בנוסף לכך, קיבל את מעמד הפלטינה בארצות הברית.
לאחר שנתיים, הוציאה את אלבומה השני, "Pageant Material".
האלבום הצליח לשחזר את הצלחת קודמו, והתברג במקום השלישי במצעד הבילבורד 200. בשנת 2016, הוציאה את אלבום חג המולד הראשון שלה, "A Very Kacey Christmas", מתוכו יצא הסינגל "Present Without a Bow".
בין היתר, הועמדה לפרס גראמי לתגלית השנה.
בהמשך, הוציאה את אלבומה הרביעי, "Golden Hour".
האלבום זכה להצלחה רבה כאשר זכה בפרס גראמי לאלבום השנה.
באפל מיוזיק הוכתר Golden Hour לאלבום הטוב ביותר של שנת 2019, ובטקס פרסי איגוד מוזיקת הקאנטרי הוא זכה באותו התואר גם כן.
אלבומה הרביעי, "Golden Hour", הצליח להתברג במקום הרביעי במצעד הבילבורד 200. מתוך האלבום יצאו הסינגלים: "Butterflies", "Space Cowboy", "High Horse", "Slow Burn" ו-"Rainbow".
בשנת 2019, הנחתה את ספיישל חג המולד The Kacey Musgraves Christmas Show, ובשנת 2020 תרמה את קולה לסרט האנימציה "ארוויג והמכשפה" שעלה לסטרימינג של נטפליקס.
קייס פראת'ר הוא כדורסלן אמריקאי, המשחק בעמדת הקלע והסמול פורוורד בבריזביין בולטס.
פראת'ר נולד בג'קסון שבטנסי, וגדל רק עם אימו אנובה ואחותו בריטני, כיוון שהוריו נפרדו עוד לפני שנולד.
אף על פי אחוז הפשיעה והעבריינות באזור מגורו, המשפחה והכדורסל הצילו את פראת'ר מלהתדרדר לשם.
בגיל 12, אביו החורג ג'פרי, הבחין באתלטיות של פראת'ר והחל לאמן אותו בכדורסל.
פראת'ר למד בבית הספר התיכון של ג'קסון בנורת'סייד.
בשנתו השנייה הוא קלע 28 נקודות למשחק, ובשנתו השלישית העמיד ממוצעים של 24.4 נקודות ו-14 ריבאונדים.
במהלך אותה עונה, רשם פראת'ר משחק של 53 נקודות ו-24 ריבאונדים מול בית הספר התיכון פייט וור.
בתום העונה, הוא דורג כשחקן ה-25 בטיבו, וכסמול פורוורד ה-10. ב-17 בנובמבר 2009, התחייב פראת'ר כי בסיום התיכון הוא יעבור לאוניברסיטת פלורידה.
בעונתו האחרונה בתיכון, פראת'ר היה במועמדים הסופיים לשחקן העונה בטנסי לאחר שהעמיד ממוצעים של 29 נקודות, 13 ריבאונדים, 5 חסימות, 5 חטיפות -3 אסיסטים למשחק.
הוא סיים את ארבע השנים שלו בתיכון עם למעלה מ-2,000 נקודות.
הוא נבחר לחמישיית העונה ולשחקן המצטיין של הקבוצה בכל ארבע העונות בנורת'סייד.
בנוסף, נבחר לחמישיית המחוז בעונתו השנייה, השלישית והאחרונה.
הוא נבחר גם לשחקן המצטיין של כל המערב בעונות ו-.
פראתר שיחק ארבע עונות באוניברסיטת פלורידה.
במהלך שלוש העונות הראשונות שלו, תופקד פראת'ר בעיקר כשחקן השישי ועלה מהספסל.
בעונתו השלישית, שיחק פראת'ר ב-29 משחקים בהם פתח פעמיים, וקלע 6.2 נקודות למשחק.
הוא קלע פעמיים את השיא העונתי שלו של 12 נקודות.
בעונתו האחרונה, פראת'ר רשם את עליית המדרגה שלו כשהפך לסוקרר הדומיננטי במכללה ויותר מהכפיל את הממוצעים שלו.
בתום העונה נבחר לחמישייה הראשונה של העונה.
הוא הפך לשחקן השלישי במכללה תחת המאמן בילי דונובן שרשם שלושה משחקים של 27 נקודות בעונה אחת, והצטרף לניק קלאת'ס וטדי דופאי.
פראת'ר הצליח לקלוע בשישה משחקים לפחות 20 נקודות, כולל משחק עם 28 נקודות במחזור הפתיחה מול אוניברסיטת פלורידה הצפונית.
השתפרותו של פראת'ר, הייתה גורם מפתח להפיכת פלורידה לאחת הקבוצות המובילות בליגה.
בפעם הרביעית ברציפות, מכללתו של פראת'ר הגיעה לגמר האזורי, שם הביסה את אוניברסיטת דייטון והעפילה לפיינל פור.
בחצי הגמר הארצי הובסו על ידי אוניברסיטת קונטיקט ומכללתו של פראת'ר לא הצליחה להגיע למשחק האליפות, אף על פי שהוא קלע 15 נקודות.
ב-37 משחקים פתח פראת'ר 35 פעמים במכללה והעמיד ממוצעים של 13.8 נקודות, 5.0 ריבאונדים, 1.6 אסיסטים ו-1.0 חטיפות למשחק.
בשנת 2014, לאחר שלא נבחר בדראפט ה-NBA, החל לשחק פראת'ר באטלנטה הוקס במהלך ליגת הקיץ של ה-NBA.
בחמישה משחקים העמיד ממוצעים של 5.2 נקודות ו-2.2 ריבאונדים בממוצע ב-20.3 דקות למשחק.
ב-26 בספטמבר חתם פראת'ר בפיניקס סאנס, אך הוא שוחרר ב-14 באוקטובר לאחר שהופיע במשחק קדם עונה אחד.
בנובמבר חתם פראת'ר בבאקרספילד ג'אם מליגת הפיתוח של ה-NBA.
בינואר עזר לג'אם לזכות בגביע פתיחת העונה, כשקלע 16 נקודות בגמר מול גרנד ראפידס דרייב.
ב-22 במרץ, הוא קלע שיא עונתי של 30 נקודות בניצחון 113–124 על ריו גראנדה ואלי וייפרס.
בגמר העונה הסדירה ב-4 באפריל, קלע פראת'ר 25 נקודות בהפסד 99–113 לסנטה קרוז ווריורס.
הג'אם סיימו את העונה עם מאזן 16–34 והעפילו לפלייאוף.
בסיבוב הראשון של הפלייאוף, הג'אם התמודד מול אוסטין ספרס, והפסידו בשלושה משחקים.
פראת'ר עשה את מרב המאמצים שלו בסדרה כשבמשחק השני קלע 21 נקודות.
ב-49 משחקים בג'אם, הוא העמיד ממוצעים של 12.0 נקודות, 3.7 ריבאונדים, 1.8 אסיסטים ו-1.3 חטיפות למשחק.
לאחר ששיחק בקבוצה של ליגת הפיתוח במהלך ליגת הקיץ בשנת 2015, פראת'ר קיבל המלצות מחברו לשעבר למכללה, סקוטי וילבקין, לעבור לשחק באוסטרליה.
ב-25 ביולי 2015, חתם פראת'ר לעונה בפרת' ויילדקטס.
הוא החמיץ את שלושת המשחקים הראשונים של העונה בגלל פציעה בברך.
ב-22 בנובמבר, הוא קלע שיא עונתי של 26 נקודות וקלע את סל הניצחון 1.5 שניות לסיום כדי להוביל את קבוצתו לניצחון 90–91 על קיינרס טאיפנס.
בנוסף הוריד פראת'ר 8 ריבאונדים ומסר 5 אסיסטים במשחק, שניהם שיאי עונה.
ב-19 בדצמבר, החמיץ את משחקו הרביעי בעונה עקב פציעה בקרסול.
ב-15 בינואר 2016, שידרג את השיא העונתי שלו ל-27 נקודות בניצחון 68–95 על סידני קינגס, ועזר לקבוצה לעצור רצף של שלושה הפסדים.
בין ה-25 בינואר ל-10 בפברואר, פראת'ר החמיץ שלושה מתוך ארבעה משחקים בגלל לחץ על שריר הירך.
הוא הופיע ב-27 מתוך 34 משחקי הקבוצה באותה עונה, כשהוא מעמיד ממוצעים של 16.3 נקודות, 4.5 ריבאונדים, 1.8 אסיסטים ו-1.2 חטיפות למשחק.
לאחר מכן הוא נבחר לשחקן המצטיין של הקבוצה באותה עונה.
לאחר עונת , התחייב פראת'ר לחזור לויילדקסט לעונה נוספת.
עם זאת, ביוני הוא הודיע לקבוצה כי הוא יבדוק את האפשרויות שלו בליגת ה-NBA.
לאחר מכן הצטרף פראת'ר לדאלאס מאבריקס לליגת הקיץ באורלנדו 2016, שם קלע 11.6 נקודות, 4.2 ריבאונדים, 1.2 אסיסטים ו-1.6 חטיפות בחמישה משחקים.
ב-18 ביולי הוא שינה את דעתו וחתם לעונה נוספת בפרת' ויילדקטס.
במשחק השלישי של הקבוצה באותה עונה, ב-14 באוקטובר, קלע פראת'ר 29 נקודות בניצחון 73–75 על ניו זילנד ברייקרס.
ב-9 בדצמבר הוא קלע שיא קריירה של 39 נקודות בניצחון 89–92 על מלבורן יונייטד.
ב-16 בינואר, הוא החמיץ משחק לאחר שירד בכאבים לאחר הפסד קבוצתו מול אדלייד 36' יומיים קודם לכן.
ב-10 בפברואר, קלע פראת'ר 29 נקודות בניצחון 74–101 על סידני קינגס.
יומיים לאחר מכן, הוא רשם 26 נקודות ושיא קריירה של 11 אסיסטים בניצחון 94–96 על מלבורן יונייטד.
פראת'ר נבחר לחמישייה הראשונה של העונה וסיים שני בהצבעות לשחקן המצטיין של העונה עם 107 קולות, כשמי שזכה הוא ג'רום רנדל מאדלייד 36' עם 147 קולות.
פראת'ר נבחר לשחקן המצטיין של הקבוצה בעונה, ובכך הפך לשחקן הראשון בקבוצה מזה תקופה ארוכה שזכה בתואר שנתיים ברציפות ולראשון שזכה בשתי עונות אליפות.
באפריל 2017, חתם פראת'ר עד תום העונה ברטיופארם אולם מהליגה הגרמנית.
הוא עזר לקבוצה להגיע עד לחצי גמר הליגה.
ב-13 משחקים הוא העמיד ממוצעים של 8.5 נקודות, 2.5 ריבאונדים ו-1.2 אסיסטים למשחק.
פראת'ר חזר לליגת הקיץ של ה-NBA בשנת 2017 במדי קליבלנד קאבלירס.
בארבעה משחקים הוא העמיד ממוצעים של 9.0 נקודות ו-3.5 ריבאונדים למשחק.
מתוך אמונה שהוא עומד לקבל חוזה בקבוצה, דחה פראת'ר את הצעתה של פרת' ויילדקטס לעונה נוספת.
לאחר שלא הצליח להשיג חוזה ב-NBA, רצה פראת'ר לחזור לאוסטרליה אך כיוון שהסגל של ויילדקסט התמלא, מלבורן יונייטד פנתה לפראת'ר.
ב-16 באוגוסט, חתם פראת'ר במילבורן לעונה.
ב-5 באוקטובר, רשם פראת'ר את הופעת הבכורה שלו בקבוצה וקלע 20 נקודות בניצחון 97–99 על אדלייד 36'.
במשחק השני בקבוצה, ב-14 באוקטובר, נפצע פראת'ר בברך ברבע השני ולא חזר, אך יומיים לאחר מכן נבדק ונמצא שלא מדובר בפציעה משמעותית.
ב-20 באוקטובר, פראת'ר חזר והוביל את מילבורן עם 16 נקודות ו-9 ריבאונדים בהפסד 84–89 לקבוצתו הקודמת, פרת' ויילדקטס.
ב-28 באוקטובר, קלע פראת'ר 30 נקודות בהפסד 85–87 לבריסביין בולטס.
ב-16 בדצמבר, פראת'ר נקע את המרפק ברבע השני במהלך הניצחון 78–84 על אילווארה הוקס, והושבת למשך שמונה שבועות.
ב-16 בפברואר, חזר פראת'ר וקלע 14 נקודות ב-16 דקות כשעלה מהספסל בניצחון 85–97 על פרת' ויילדקטס.
במשחק 5 הוא רשם 19 נקודות, 11 ריבאונדים ו-5 חטיפות כדי לעזור למלבורן לנצח את הסדרה 2–3 לאחר ניצחון 82–100, ולזכות באליפות.
עם זכייה זו, זכה פראת'ר באליפות השלישית שלו ברציפות בליגה, שהפכה אותו לשחקן הראשון בתולדות הליגה שזכה בשלוש אליפויות בשלוש העונות הראשונות שלו בליגה.
ב-23 משחקים בקבוצה, הוא העמיד ממוצעים של 16.7 נקודות, 6.0 ריבאונדים, 2.2 אסיסטים ו-1.4 חטיפות למשחק.
ב-13 באפריל 2018, חתם פראת'ר עד תום העונה בפרומיתאס פטרס מהליגה היוונית.
הוא הופיע בארבעת המשחקים האחרונים של הקבוצה בעונה הסדירה ולאחר מכן בכל שמונת משחקי הפלייאוף שלהם, ועזר לקבוצה להגיע עד לחצי הגמר.
ב-12 משחקים הוא העמיד ממוצעים של 11.8 נקודות, 2.3 ריבאונדים, 1.2 אסיסטים ו-1.0 חטיפות למשחק.
ב-24 ביולי 2018, חתם פראת'ר בחימקי מהליגה הרוסית על חוזה לעונה עם אופציה לעונה נוספת.
עם זאת, בעקבות בעיותיו בברכיים הוא נופה מהסגל וגרלון גרין הובא במקומו בלי שערך הופעה בקבוצה.
ב-17 ביולי 2019, חתם פראת'ר לשנתיים במלבורן יונייטד וחזר לקדנציה שנייה בקבוצה.
בעקבות בעיותיו בברכיים הוא החמיץ את שבעת המשחקים הראשונים של העונה.
הוא שיחק בשישה מתוך שמונת המשחקים הבאים לאחר מכן לפני שגמר את העונה בעקבות פציעה בשריר הירך הימני.
מלבורן סיימה את העונה הסדירה במקום הרביעי עם מאזן 13–15, לפני שהפסידה לסידני קינגס בשלושה משחקים בחצי גמר הפלייאוף.
ב-20 באוגוסט 2020, אף על פי שבחוזהו עונה נוספת, עזב פראת'ר את מלבורן.
ב-23 באוגוסט 2020 חתם בהפועל אילת מליגת העל בכדורסל.
במהלך עונותיו באילת הפך לאחד השחקנים האהובים בקבוצה אך נפצע פעמיים בצורה קשה שהגבילו אותו למשך זמן רב
קייסי אסתר קטנזארו הידועה יותר בשם הבמה שלה, קטאנה צ'אנס היא מתאבקת ומתעמלת אמריקאית.
כמו כן, היא השתתפה בתוכנית הספורט אמריקן נינג'ה ווריור.
קייסי קטנזארו נולד ב-14 בינואר 1990 בגלן רידג', ניו ג'רזי.
היא החלה להתאמן בהתעמלות מאז שהייתה בת 5. היא למדה חינוך לגיל הרך באוניברסיטת טאוסון במדינת מרילנד בין השנים 2009 ל-2012 במסגרת מלגת אתלטים.
PWI דירג אותה במקום ה-63 מתוך 100 המתאבקות הטובות ביותר לשנת 2019
אליפות זוגות הנשים של ה-WWE (פעם אחת) - עם קיידן קרטר
אליפות זוגות הנשים של NXT (פעם אחת) - עם קיידן קרטר
קמל אמין "קייסי" קאסם היה די-ג'יי אמריקאי, איש רדיו ומדבב, שיצר והתארח במספר תוכניות רדיו, בעיקר באמריקן טופ 40. הוא היה השחקן הראשון שדיבב את נרוויל "שאגי" רוג'רס בזכיינית סקובי דו (מ-1969 עד 1997 ומ-2002 עד 2009).
קאסם גם דיבב פרסומות מסחריות רבות, ביצע דיבובים רבים בטלוויזיה לילדים (בתוכניות כגון רחוב סומסום ובסדרות הנפשה כמו סקובי-דו, איפה אתה?, קפטן פלאנט, עלילות טייני טון והרובוטריקים), היה "המדבב של NBC" ועזר בתוכנית הטלפון השנתי של ג'רי לואיס.
קאסם נולד בדטרויט, מישיגן ב-27 באפריל 1932, למהגרים דרוזים לבנונים, הלן ואמין קאסם, שעבדו במכולת.
הוא נקרא על שמו של מוסטפא כמאל אטאטורק, אדם שקאסם אמר שאביו כיבד.
הוריו של קאסם לא אפשרו לילדיהם לדבר ערבית והתעקשו שהם ייטמעו בחיים האמריקאים.
בשנות ה-40, סרט אשר נקרא "Make Believe Ballroom" נתן לקאסם השראה להמשיך בקריירה ברדיו.
קאסם התנסה לראשונה ברדיו בתיכון בו למד, נורת'ווסטרן בדטרויט.
לאחר מכן למד באוניברסיטת המדינה של ויין, שם דיבב ילדים בתוכניות רדיו כגון "הסייר הבודד" ואתגר היוקון.
בשנת 1952 גויס קאסם לצבא ארצות הברית ונשלח לקוריאה.
שם עבד כדי.ג'יי וקריין ברשת הקוריאנית רשת הכוחות האמריקאים.
לאחר המלחמה, קאסם החל את קריירת השידור המקצועית שלו בפלינט, מישיגן, ולאחר מכן עבד בדטרויט כדי-ג'יי ב-WJBK-AM (ולקח חלק בתוכניות כגון הריינג'ר הבודד וסמל פרסטון מהיוקון).
בתחנה KEWB באוקלנד, קליפורניה, קאסם היה גם מנהל מוזיקה וגם איש שידור.
לדבריו, הוא קיבל השראה ממגזין Who's Who שמצא בפח.
הוא יצר מופע משלו, ומשך את תשומת ליבו של ביל גאווין, אשר ניסה לשתף איתו פעולה.
לאחר שקאסם הצטרף ל-KRLA בלוס אנג'לס בשנת 1963, הקריירה שלו החלה לפרוח.
קייפופ הוא מחזמר עם תסריט מאת ג'ייסון קים, מילים ולחן מאת הלן פארק ומקס ורנון.
המחזמר הועלה לראשונה ב-5 בספטמבר 2017 בתיאטרון ארס נובה .
הופעת הבכורה העולמית של המחזמר "קייפופ" התקיימה ב-5 בספטמבר 2017 בתיאטרון ארס נובה, אוף ברודוויי, ניו יורק.
בהפקה כיכבו אשלי פארק, ג'ייסון טאם ואבוני ויליאמס.
תסריט המחזמר נכתב על ידי ג'ייסון קים, מילים ולחן מאת הלן פארק ומקס ורנון, בימוי מאת טדי ברגמן, כוראוגרפיה מאת ג'ניפר וובר ועיצוב מאת Woodshed Collective.
המחזמר הופק בשיתוף פעולה עם להקת התיאטרון מא-יי ו-Woodshed Collective.
לאחר עיכובים רבים שנגרמו בשל בעיות בליהוק ומגפת הקורונה, כולל מופע קדם-ברודוויי שהיה אמור להתקיים בתיאטרון סיגנטור ונסגר, נקבע שמחזמר יתחיל להופיע בברודוויי בסתיו 2022 בתיאטרון Circle in the Square .
ההצגה המוקדמת הראשונה של המחזמר התקיימה ב-13 באוקטובר 2022 בתיאטרון Circle in the Square .
המופע היה אמור להיפתח רשמית ב-22 בנובמבר 2022, אבל תאריך הפתיחה נדחה ל-27 בנובמבר בשל תחלואת קורונה בצוות השחקנים.
ההפקה כוללת את לונה בתפקיד הראשי, לצד כוכבי הקיי-פופ קווין וו , מין יונג-לי ובוהיונג קים .
ההפקה תאחד את צוות היוצרים של ההפקה בתיאטרון ארס נובה, הכולל כוראוגרפיה מאת ג'ניפר וובר, בימוי מוזיקלי מאת סוג'ין קים-רמזי, עיצוב במה מאת גבריאל היינר אוונסון, עיצוב תלבושות מאת ג'נט אוי-סוק יו, עיצוב סאונד מאת פטר הילנסקי, עיצוב תאורה מאת פטר ניגריני, עיצוב שיער ופאות מאת מיה מ.
ניל ואיפור מאת ג'ו דולוד השני.
ההפקה נסגרה ב-11 בדצמבר 2022, לאחר 44 הצגות מקדימות ו-17 הופעות רגילות.
קייפופ היא חווית מולטימדיה שחוקרת את המשמעת הבלתי פוסקת, הכישרון המולד והשאיפה המסחרית מאחורי סנסצית הקיי-פופ העולמית.
המחזמר הוא על חברת תקליטים בדיונית בשם: RBY Entertainment, והאומנים שמיוצגים על ידה: להקת הבנים F8, להקת הבנות RTMIS וזמרת הסולו MwE.
כשהכוכבים הבינלאומיים נותנים את כל כולם להופעה מיוחדת שתתקיים לילה אחד בלבד, הם ניצבים מול מאבקים תרבותיים ואישיים כאחד שמאיימים לפרק את אחת מחברות התקליטים הטובות בתעשייה.
ההפקה המקורית בתיאטרון ארס נובה (2017)
דמותסונומהג'וליה אבואווהג'ין היקאת'י אנגטייני דיקייטי לי הילטימי Xג'ומין הוואנגאורקלג'ינוו ג'אנגרוביונסה קאילקסג'יהו קאנגXOדבורה קיםמינהסוזנה קיםיסמיןאמנדה מורטוןMwEאשלי פארקקאליסאן היי פארקמוןג'יימס סייטוג'ריג'יימס סאולד"ר פארקדייוויד שיאפיק (Epic)ג'ייסון טאםג'ןאבוני ויליאמסבובוג'ון יי
דמותMwEלונהסונומהג'וליה אבואווהטייניבוהיונגמפעיל מצלמהמייג'ור קורדהג'וניג'ינוו ג'אנגלקסג'יהו קאנגאייביאיימי קאוםווייון (Wooyeon)ג'יימס קוסקייאדי ליטימי Xג'ושוע לירוביג'ולי ליג'יי אייק (Jae Ik)אברהם ליםמייאון (Miyeon)קייט מינה ליהאריאובי מריליסרייהמין יונג-ליבראדזאכרי נואה פיסרג'ון היוקקווין וודניג'ון יי
(Drama Desk Awards)מחזמר יוצא מהכללבמאי יוצא מהכללטדי ברגמןמוזיקה יוצאת מהכללהלן פארק, מקס ורנוןמילים יוצאות מהכללהלן פארק, מקס ורנוןשחקנית יוצאת מהכלל במחזמראשלי פארקעיצוב תאורה יוצא מהכלל במחזמרג'נט אוי-סוק יועיצוב סאונד יוצא מהכלל במחזמרוויל פיקנספרס לוסיל לורטל
(Lucille Lortel Awards)מחזמר יוצא מהכללכוראוגרף יוצא מהכללג'ניפר ווברשחקן ראשי יוצא מהכלל במחזמרג'יימס סאולשחקנית ראשית יוצאת מהכלל במחזמראשלי פארקשחקן משנה יוצא מהכלל במחזמרג'ייסון טאםשחקנית משנה יוצאת מהכלל במחזמרונסה קאיעיצוב במה יוצא מהכללגבריאל היינר אוונסוןעיצוב תלבושות יוצא מהכללטרישיה ברסמיאןעיצוב תאורה יוצא מהכללג'נט אוי-סוק יופרס ליגת הדרמה
(Drama League Award)הפקת מחזמר יוצאת מהכלל של ברודוויי או אוף-ברודווייביצוע נכבדאשלי פארק (גם בעבור ילדות רעות)
שנהפרסקטגוריהמועמדתוצאה2023פרס דרמה דסקעיצוב תלבושות יוצא מהכלל במחזמרקלינוט ראמוס, סופיה צ'ויכוראוגרפיה יוצאת מהכללג'ניפר ווברפרס טוניהמוזיקה המקורית הטובה ביותרהלן פארק, מקס ורנוןעיצוב התלבושות הטוב ביותר במחזמרקלינוט ראמוס, סופיה צ'ויהכוראוגרפיה הטובה ביותרג'ניפר וובר
קייסי ניקול, הידועה בשם "קייסי ניקול סוונסון" היא דמות בדיונית שגולמה על ידי אישה אמריקאית בשם דבי סוונסון (נולדה בשם דבורה מרי דיקמן בשנת 1960) עבור קבלת תשומת לב ברשת האינטרנט.
דבי גילמה את דמותה של קייסי החל משנת 1999 ועד שהתרמית התגלתה בשנת 2001. דבי הציגה עצמה ברחבי רשת האינטרנט כנערה בשם קייסי הסובלת מלוקמיה חריפה.
ב-14 במאי 2001, דווח שקייסי נפטרה עקב מחלתה ומותה פורסם בציבור ב-16 במאי.
מספר ימים לאחר מכן, גולשים בפורומים השונים ברחבי הרשת שהביעו תמיכה בקייסי, גילו להפתעתם שקייסי כלל אינה קיימת.
הודאתה של דבי בדבר התרמית פורסמה בגלוי בבלוג שנפתח כביכול על ידי קייסי ב-20 במאי 2001.
בשנת 1998, בתה האמיתית של דבי סוונסון, קלי בורק (נולדה בשם קלי ג'ו סוונסון בשנת 1985), שבאותו הזמן למדה בחטיבת הביניים בעיירה שבאוקלהומה, יצרה דמות פיקטיבית באינטרנט בשם "קייסי ניקול" ביחד עם מספר חברים.
החבורה יצרה אתר אינטרנט עבור אותה הדמות ונעזרו לשם הצגתה בתמונות של שחקנית כדורסל אמיתית שלמדה איתם בבית הספר.
למרות זאת, קלי וחבריה לא תיקשרו עם אנשים אחרים ברחבי הרשת תחת זהותה של קייסי.
כאשר דבי גילתה את דבר התרמית שבתה יצרה, היא החליטה לתפעל בעצמה את דמותה של קייסי במקום לעצור את התרמית.
באוגוסט 1999, המשפחה עברה מאוקלהומה לקנזס.
תחילת דרכה של "קייסי ניקול"
לאחר שדבי החלה לתפעל את דמותה של קייסי, היא הצטרפה לקהילה מקוונת באתר CollegeClub.com תחת הכינוי "sunny blonde".
קייסי הוצגה בתור שחקנית כדורסל מתבגרת בקנזס שנהגה לשתף באינטרנט את תמונותיה ומחשבותיה.
במהרה, קייסי רכשה לעצמה חברים רבים באתר האינטרנט ואפילו נהגה לסייע לצוות האתר בתחזוקו, וכן שלחה מתנות לצוות האתר.
"קייסי" רואיינה בטלפון על ידי כתב מעיתון הניו יורק טיימס בשנת 2000 וסיפרה שהיא מתכננת להתחיל את לימודיה במכללה בשנה הבאה.
הבלוג של קייסי, מחלתה ומותה
בשנת 2000, קייסי חשפה בפני אחד מחבריה באינטרנט בשם רנדל ון דר וונינג שהיא סובלת מלוקמיה, אך הצהירה שכעת המחלה בנסיגה.
זמן מה לאחר מכן, קייסי סיפרה לרנדל שהסרטן חזר.
רנדל, שריחם עליה, הציע לה להקים ולנהל בלוג בו היא תשתף את הגולשים במאבקה במחלה.
קייסי קיבלה את ההצעה והשניים יצרו את הבלוג "צבעים חיים" באוגוסט באותה השנה.
הבלוג של קייסי תיאר את התמודדותה עם המחלה ואת האשפוזים שחוותה לצורך הטיפול בה.
הפוסטים בבלוג, שפורסמו כמעט בצורה יומיומית, פורסמו על ידי קייסי.
במידה וזו הייתה חלשה מידי, "אמה" של קייסי, דבי פרסמה במקומה.
הבלוג צבר פופולריות רבה ותוך זמן קצר משך אליו מיליוני קוראים שפקדו אותו במהלך השנתיים בהן הוא התקיים.
אותם קוראים שיתפו את הבלוג ברשתות החברתיות בהן הם היו חברים.
חלק מהקוראים שלחו לקייסי בדואר כרטיסי ברכה ומתנות, וחלקם דיברו "איתה" בטלפון מספר פעמים.
באפריל 2001, פורסם שהכבד של קייסי הפסיק לתפקד.
רנדל, שלא רצה להיפרד מחברתו מבלי שפגש אותה, ניסה לקבוע פגישה עם קייסי.
קייסי מצידה אמרה לו שהוא מוזמן לבקרה, אך רק כאשר היא תחזור מטיול שהיא יצאה אליו במטרה לראות את האוקיינוס.
לפני שרנדל הספיק לבקר את קייסי, הוא קיבל שיחת טלפון "מאמה" דבי ב-15 במאי 2001, שבישרה לו בדמעות שקייסי נפטרה כתוצאה ממפרצת יום קודם לכן.
פוסט שבישר על מותה של קייסי פורסם בבלוג שלה:
קוראי הבלוג התאבלו על מותה של קייסי ופרסמו הספדים שונים עבורה בבלוגים האישיים שלהם.
הידיעה על מותה הופצה ברשת האינטרנט בתפוצה רחבה.
לאחר "מותה" של קייסי, קוראים רבים ביקשו לקבל את כתובת המשפחה במטרה לשלוח מתנות, כרטיסי ברכה ופרחים במטרה להביע ניחומים.
למרות זאת, אליו נשלחו מתנות לקייסי בעבר כבר לא היה פעיל.
דבי סיפרה לרנדל שלאחר מותה של קייסי, היא הקימה אתר הנצחה לזכרה ושגופתה של קייסי נשרפה כחלק מבקשת המשפחה.
ב-17 במאי, בלוגרית בשם סונדרה מיטשל העלתה פוסט לבלוג שלה בו היא זלזלה באנשים שזייפו את זהותם באינטרנט, אך לא הזכירה את השם קייסי ניקול.
יום למחרת, סונדרה העלתה פוסט נוסף ובו הצהירה שלדעתה קייסי ניקול היא לא אדם אמיתי וכהוכחה ציינה את המהירות בה גופתה נשרפה מרגע המוות, בידיעה שלא בוצעה בה נתיחה לפני כן.
סונדרה ציינה שזה מוזר שתוך יומיים קייסי נפטרה, גופתה נשרפה ודבי הספיקה להקים במהירות אתר הנצחה לזכרה.
סונדרה גם ציינה מספר אי דיוקים בסיפורה של קייסי הקשורים למחלת הסרטן בה חלתה.
סונדרה הצליחה לאתר את כתובת ה-IP בה קייסי השתמשה והגיעה אל העיר , היא התקשרה למספר תושבים בעיר ושאלה האם מישהי בשם קייסי נפטרה בזמן האחרון, אך הם השיבו שלא.
ב-18 במאי, משתמש פרסם במערכת הפורומים פוסט וכותרתו הייתה "יכול להיות שקייסי מעולם לא הייתה קיימת?".
הפוסט התבסס על הפוסט של סונדרה מיטשל והעלה את ההשערה שקיסיי ניקול היא בסך הכל תרמית.
למרות שהקוראים התקשו לקבל את ההשערה, הם החלו לתהות ולחפש אי דיוקים בסיפוריה של קייסי ניקול ולמדו שאף אחד מהגולשים לא פגש את קייסי במציאות, גם לא אלו שנחשבו להכי קרובים אליה.
הקוראים למדו שלמרות הפופולריות שקייסי צברה, לא נכתבה שום ידיעה בעיתון על מותה של נערה בת 19 בשם קייסי ניקול.
בזמן שפוסטים חדשים פורסמו בפורום, הגולשים גילו שחשבונה של קייסי משויך לחשבון באתר CollegeClub השייך לבתה המתבגרת של דבי סוונסון ודרך האתר הם למדו שקייסי התחברה לאתר מספר ימים לאחר "שנפטרה" כביכול.
אחד המשתמשים ניתח את התמונות שקייסי השתמשה בהן, זיהה את הקמע של בית הספר וגילה שמספר החולצה שאותה שחקנית כדורסל לובשת שייך לשחקנית בשם אחר.
הגולשים חקרו וגילו שהקשר היחיד שהיה לאותה שחקנית עם קייסי היה דרך משפחת סוונסון.
השחקנית כלל לא חלתה בסרטן, לא קראו לה קייסי ניקול והיא לא הייתה מודעת לשימוש בתמונותיה על ידי אנשים אחרים.
ב-19 במאי, דבי סוונסון יצרה קשר עם רנדל ון דר וונינג.
דבי סיפרה לרנדל שקייסי לא הייתה בתה הביולוגית, אלא בת מאומצת וביקשה ממנו לשמור את זהותה בסוד.
רנדל שמר על הסוד של דבי, אך חקירות הגולשים בפורומים עדיין המשיכו.
ככל שנאספו יותר ראיות לכך שקייסי היא דמות מפוברקת, דבי שלחה לרנדל מייל ובו סיפרה לו את האמת.
רנדל פרסם את תוכן המייל בבלוג "צבעים חיים" (שבמקור הוא וקייסי הקימו כדי לתעד את מלחמתה במחלת הסרטן) ב-20 במאי.
סוונסון הגיבה לאחר מכן "לא ידעתי שהתגובה לדמות תהיה כל כך גדולה.
ידעתי שזה היה פסול מהרגע הראשון ובכל יום זה אכל אותי מבפנים, אבל לא יכולתי להפסיק".
סוונסון טענה שדמותה של קייסי היא שילוב של שלושה אנשים שחלו בסרטן שהיא הכירה, אך לאף אחד מהם אין קשר דם לדבי עצמה.
משטרת פיבודי קיבלה מהגולשים את הראיות שנאספו מחקירותיהם והתיק הועבר ל-FBI.
ה-FBI סירב להמשיך לחקור מכיוון שלא היה ניתן להוכיח שהמתנות שדבי קיבלה בשם "קייסי" היו חריגות ונכנסו תחת סעיף ההונאות לפי הנהלים שלהם.
סוונסון התנצלה על התרמית, אך האמינה שסיפורה של קייסי כן עשה טוב בעולם ואמרה בראיון לניו יורק טיימס "הרבה אנשים מתמודדים עם בעיות.
אני יודעת שעזרתי למלא אנשים בשלל דרכים שונות".
הפרק "Faith" בעונתה הראשונה של הסדרה "חוק וסדר: כוונה פלילית" מבוסס על סיפורה של קייסי ניקול.
הפרק מתמקד באישה בשם בארב שהוציאה ספר אוטוביוגרפיה תחת דמותה של נערה בשם "אניקה" ובו תיארה את התמודדותה עם נכות.
בסופו של דבר, הבלשים גורן (וינסנט ד'אונופריו) ואיימס (קת'רין ארב) מגלים שאותה אישה הונתה את קוראיה וגרמה להם לשלוח לה ציוד רפואי יקר וכן מתנות שונות.
ג'יל קייסי דה-סנטיס היא הגברת הראשונה של פלורידה, רעייתו של מושל פלורידה ה-46 רון דה-סנטיס.
דה-סנטיס נולדה בזיינסוויל, אוהיו בשם "קייסי בלאק" ב-26 ביוני 1980. אביה, רוברט בלייק, היה קצין בדימוס בחיל האוויר האמריקני שהפך לאחר מכן לאופטימטריסט.
אמה, ג'ין קאפוניגרו, בת למשפחת מהגרים מסיציליה, הייתה פתולוגית.
היא למדה בקולג' צ'ארלסטון וסיימה עם תואר ראשון בכלכלה.
לאחר סיום לימודיה החלה להנחות בערוץ הגולף את התוכניות On The Tee ו-PGA Tour Today.
במקביל החלה לעבוד כמגישת חדשות עבור WJXT - תחנת טלוויזיה עצמאית בג'קסונוויל, פלורידה.
ב-2014 היא יצרה והנחתה את התוכנית The Chat.
תוכנית דיונים בת שעה ששודרה במקביל ב-WTLV (רשת מקומית בג'קסונוויל השייכת ל-NBC) וב-WJXX (רשת מקבילה השייכת ל-ABC).
במקביל, הנחתה תוכנית אירוח יומית בשם First Coast Living, ותוכנית שבועית בשם The American Dream, אשר עסקה ביזמות.
כמו כן היא יצרה את הסרט התיעודי Champion, The JT Townsend Story, אשר עסק בשחקן הפוטבול ג'יי טי טאונסנד.
ב-8 בינואר 2019 נבחר בעלה רון דה-סנטיס לתפקיד מושל פלורידה, וקייסי הפכה לגברת הראשונה של פלורידה.
בפברואר של אותה שנה היא השיקה את "מדליית הגברת הראשונה" שמוענקת לאזרחי פלורידה שהפגינו אומץ, מחויבות ושירות.
באוגוסט של אותה שנה, היא מונתה ליו"ר קבינט הילדים והנוער של פלורידה.
ב-24 במאי 2023 הודיע רון דה-סנטיס על התמודדותו לנשיאות ארצות הברית מטעם המפלגה הרפובליקנית.
קייסי משמשת כיועצת עבור הקמפיין שלו, והוא מרבה להתייעץ עמה בעניינים פוליטיים.
בתקשורת האמריקנית היא אף מכונה לפעמים "הנשק הסודי של דה-סנטיס".
קייסי ורון דה-סנטיס נפגשו בזמן שהאחרון שרת כקצין בחיל הים האמריקני.
הם נישאו ב-26 בספטמבר 2009 בדיסניוורלד.
לימים הגדיר זאת דה-סנטיס כ"סוג של אירוניה", בהתחשב במאבק העיקש שהוא ניהל לימים כנגד חברת וולט דיסני.
לזוג דה-סנטיס ישנם שתי בנות ובן.
ב-4 באוקטובר 2021 התפרסם כי קייסי דה-סנטיס חולה בסרטן השד.
ב-3 במרץ 2022 התפרסם כי היא החלימה.
כמו בעלה, קייסי דה-סנטיס היא נוצרית קתולית.